লাস-রাব-গ্লিং-পা

লাস-রাব-গ্লিং-পা (ওয়াইলি: las rab gling pa) (১৮৫৬- ১৯২৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন। লাস-রাব-গ্লিং-পা ১৮৫৬ খ্রিষ্টাব্দে তিব্বতের খাম্স অঞ্চলের ন্যাগ-রোং (ওয়াইলি: nyag rong) উপত্যকায় এক অভিজাত পরিবারে জন্মগ্রহণ করেন। তার পিতার নাম ছিল ঝি-বা-দার-র্গ্যাস (ওয়াইলি: zhi ba dar rgyas) এবং মাতার নাম ছিল ও-র্গ্যান-স্গ্রোল-মা (ওয়াইলি: o rgyan sgrol ma)। পিতামাতার একমাত্র পুত্র হওয়ার কারণে তার পিতা তাকে বৌদ্ধ ভিক্ষু হওয়ার অনুমতি প্রদান করেননি। চৌদ্দ বছর বয়সে শারীরিক ভাবে অসুস্থ হওয়ায় এক লামার উপদেশে তিনি তীর্থযাত্রা করেন ও পিতার অনুমতিতে তিনি ফ্যো-ফু (ওয়াইলি: phyo phu) বৌদ্ধ আশ্রমে যোগ দিয়ে নিজের স্বাস্থ্য উদ্ধার করেন। এরপর তিনি গার বৌদ্ধ আশ্রমে 'খ্রুল-ঝিগ-ব্চোম-ল্দান-র্দো-র্জে (ওয়াইলি: 'khrul zhig bcom ldan rdo rje) নামক এক র্ন্যিং-মা ভিক্ষুর নিকট শিক্ষালাভ করেন। কুড়ি বছর বয়সে তিনি পে-মা-ত্শাংস-পা'ই-দ্রাব-বা (ওয়াইলি: pe ma tshangs pa'i drab ba) এবং ত্শে-দ্বাং-রিগ-'দ্জিন-র্গ্যা-ম্ত্শো (ওয়াইলি: tshe dbang rig 'dzin rgya mtsho) নামক দুই ভিক্ষুর নিকট শিক্ষালাভ করেন। এছাড়া স্ম্যো-শুল-লুং-র্তোগ্স-ব্স্তান-পা'ই-ন্যি-মা (ওয়াইলি: smyo shul lung rtogs bstan pa'i nyi ma), ন্যাগ-ব্লা-পে-মা-ব্দুদ-'দুল (ওয়াইলি: nyag bla pe ma bdud 'dul), দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো (ওয়াইলি: dpal sprul o rgyan 'jigs med chos kyi dbang po), 'জাম-দ্ব্যাংস-ম্খ্যেন-ব্র্ত্সে'-দ্বাং-পো (ওয়াইলি: 'jam dbyangs mkhyen brtse' dbang po), 'জু-মি-ফাম-র্গ্যা-ম্ত্শো (ওয়াইলি: 'ju mi pham rgya mtsho), 'জিগ্স-মেদ-য়োন-তান-ম্গোন-পো (ওয়াইলি: 'jigs med yon tan mgon po) প্রভৃতি বিখ্যাত লামারা তার শিক্ষক ছিলেন। ১৮৮৮ খ্রিষ্টাব্দে ত্রয়োদশ দলাই লামার আমন্ত্রণে তিনি লাসা যাত্রা করে তাকে শিক্ষা প্রদান করেন। ত্রয়োদশ দলাই লামা পরবর্তীকালে তার একজন গুরুত্বপূর্ণ পৃষ্ঠপোষক হিসেবে লুক্কায়িত গ্রন্থ আবিষ্কারে তাকে সহায়তা করেন। ১৮৯০ খ্রিষ্টাব্দে লাস-রাব-গ্লিং-পা পদ্মসম্ভব দ্বারা লুক্কায়িত কিছু সম্পদ এবং ১৮৯৫ খ্রিষ্টাব্দে য়াং-স্ন্যিং-স্পু-গ্রি (ওয়াইলি: yang snying spu gri) নামক বজ্রকীলয় সম্পদ আবিষ্কার করেন। ১৯০০ খ্রিষ্টাব্দে ত্রয়োদশ দলাই লামা লক্ষ্য করেন যে, লাস-রাব-গ্লিং-পা দ্বারা প্রদত্ত একজোড়া জুতো পরে থাকার কারণে তিনি অসুস্থ হয়ে পড়ছিলেন। এই জুতোজোড়া পরীক্ষা করে দেখা যায়, যে তার শুকতলার ভেতরে একটি ঘাতক মন্ত্র লুকোনো রয়েছে। লাস-রাব-গ্লিং-পাকে এই ব্যাপারে জিজ্ঞাসাবাদ করা হলে তিনি নিজেকে নিরপরাধ ঘোষণা করে বলেন যে এই জুতো পড়লে তার নাক থেকে রক্তপাত হয় এবং ন্যাগ-রোং অঞ্চলের একজন জাদুকরী ক্ষমতা সম্পন্ন লামা তাকে এই জুতোজোড়া উপহার দিয়েছিলেন। সেই লামা তদন্তে স্বীকার করে যাবতীয় দোষ প্রাক্তন রাজপ্রতিনিধি নবম দে-মো ঙ্গাগ-দ্বাং-ব্লো-ব্জাং-'ফ্রিন-লাস-রাব-র্গ্যাসের ওপর চাপিয়ে দেন এবং লাস-রাব-গ্লিং-পা দোষমুক্ত হন। ১৯০৪ খ্রিষ্টাব্দে ব্রিটিশদের তিব্বত অভিযান শুরু হলে লাস-রাব-গ্লিং-পা লাসা ছেড়ে খাম্স অঞ্চলে পলায়ন করেন এবং সেখানে খাস-দ্মার (ওয়াইলি: khas dmar) বৌদ্ধবিহার স্থাপন করেন। তিনি তিব্বতের বেশ কয়েকটি স্থান থেকে প্রাচীন লিক্কায়িত সম্পদগুলি আবিষ্কার করেন এবং তার আবিষ্কৃত পুস্তকগুলি প্রকাশবার ব্যবস্থা করেন। থুব-বস্তান-ছোস-ক্যি-র্দো-র্জে (ওয়াইলি: thub bstan chos kyi rdo rje) নামক পঞ্চম র্দ্জোগ্স-ছেন-গ্রুব-দ্বাং (ওয়াইলি: rdzogs chen grub dbang) এবং 'জিগ্স-মেদ-ব্স্তান-পা'ই-ন্যি-মা (ওয়াইলি: 'jigs med bstan pa'i nyi ma) নামক তৃতীয় র্দো-গ্রুব-ছেন রিন-পো-ছে (ওয়াইলি: rdo grub chen rin po che) উপাধিধারী লামারা তার উল্লেখযোগ্য শিষ্য ছিলেন। Chhosphel, Samten (September 2011)। "Lerab Lingpa"। The Treasury of Lives: Biographies of Himalayan Religious Masters। সংগ্রহের তারিখ 2014-30-08।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Shakya, Tsering (May 2013)। "The Thirteenth Dalai Lama, Tubten Gyatso"। The Treasury of Lives: Biographies of Himalayan Religious Masters। সংগ্রহের তারিখ 2014-18-08।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Nyoshul Khenpo. 2005. A Marvelous Garland of Rare Gems. Richard Barron, trans. Junction City, California: Padma Publication, pp. 513–514. Pearcey, Adam. 2005. "The Life of Tertön Sogyal (1856-1926)." https://web.archive.org/web/20111005164836/http://lotsawahouse.org/tertonsogyalbio.html#_edn4 Pistono, Matteo. 2011. In the Shadow of the Buddha. New York: Dutton.